Pello Apezetxea Zubiri

Pello Apezetxea Zubiri (Goizueta, Nafarroa Garaia, 1932ko ekainaren 2a - Etxalar, Nafarroa Garaia, 2022ko martxoaren 17a) euskal apaiza, etnografoa, etnologoa, kultura ekintzailea, idazlea eta ohorezko euskaltzaina da. Ttipi-Ttapa Fundazioaren lehendakaria ere bada, bai eta Herria 2000 Eliza erakundeko kide ere, eta Usoa nekazari kooperatibaren sorreran ere lan egin zuen. 1955tik 1965era Etxarri Aranazko apaiza eta Parrokiako koruko zuzendaria izan zen.

Idazle oparoa da, euskal kultura eta etnografiari buruzko liburu ugari idatzi baiditu. 2006ko azaroaren 26an ohorezko euskaltzain zendatu zuten. Aspalditik Etxalarko Andre Maria elizako apaiza da, 2015ean herri horretako apaiz izaten 50 urte bete zituen (1965etik), horregatik Etxalarko parrokiak omenalditxo bat egin zion, oroitzapen seinale gisara.

2017an udalerri horretako disko-formako hilarriei buruzko Joandakoen oroigarriak; Etxalarko hilarriak liburua argitaratu zuen.

Idazlanak 
 Etxalarko Usategiak artikulua, Cuadernos de Etnología y Etnografía de Navarra (1999)
 Bi erreka arteko Andre Maria Eliza (2006)
 Etxalarko etxeen izenak [elkarlanean] (2009)
 Etxalarko historiaren zenbait jakingarri (2009)
 Joandakoen oroigarriak; Etxalarko hilarriak (2017)

Erreferentziak

Kanpo estekak 
 Pello Apezetxearen fitxa irakurgai. Euskaltzaindia.eus
 Pello Apezetxea apezari elkarrizketa. 2017ko urtarrilaren 24a. Noticias de Gipuzkoa 

Euskal Herriko etnografoak
Euskal Herriko etnologoak
Euskal Herriko historialariak
Euskaltzain ohorezkoak
Nafarroa Garaiko apaizak
Goizuetarrak
Etxalartarrak